               4.11.2016

               RO

               Jurnalul Oficial al Uniunii Europene

               C 407/98

         P8_TA(2015)0235
   Cerere de ridicare a imunității lui Udo Voigt
   Decizia Parlamentului European din 24 iunie 2015 privind cererea de ridicare a imunității lui Udo Voigt (2015/2072(IMM))
   (2016/C 407/15)

      Parlamentul European,

               —

               având în vedere cererea de ridicare a imunității lui Udo Voigt, transmisă la 9 februarie 2015 de către Președintele Kammergericht Berlin (Ref. (3) 161 Ss 189/14 (14/15)) și comunicată în ședința plenară din 25 martie 2015,

               —

               în urma audierii lui Udo Voigt, în conformitate cu articolul 9 alineatul (5) din Regulamentul său de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 46 din Constituția Republicii Federale a Germaniei,

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0192/2015),

               A.

               întrucât Președintele Kammergericht Berlin a prezentat o cerere de ridicare a imunității parlamentare a lui Udo Voigt, în legătură cu o acțiune în justiție intentată sub aspectul săvârșirii unei presupuse infracțiuni;

               B.

               întrucât, în temeiul articolului 9 din Protocolul nr. 7 privind privilegiile și imunitățile Uniunii Europene, membrii Parlamentului European beneficiază, pe teritoriul național, de imunitățile recunoscute membrilor parlamentului propriei țări;

               C.

               întrucât, în temeiul articolului 46 alineatul (2) din Constituția Republicii Federale a Germaniei, un membru al parlamentului nu poate fi tras la răspundere sau arestat pentru o faptă punibilă fără permisiunea parlamentului, cu excepția unor circumstanțe specifice;

               D.

               întrucât Udo Voigt este inculpat pentru instigare și insulte colective proferate într-o publicație editată de Partidul Național Democrat din Germania cu ocazia Campionatului Mondial FIFA 2006, al cărui președinte era la acea dată;

               E.

               întrucât este clar că acuzațiile nu au legătură cu calitatea de membru al Parlamentului European a lui Udo Voigt, ci își au sorgintea din funcția acestuia de președinte al Partidului Național Democrat din Germania;

               F.

               întrucât acțiunile prezumtive nu au legătură cu opiniile sau voturile exprimate de membrul Parlamentului European în exercițiul funcțiilor sale, în sensul articolului 8 din Protocolul nr. 7 privind privilegiile și imunitățile Uniunii Europene și reținând, de asemenea, că faptele care i se impută au fost comise în 2006, dată mult anterioară aceleia la care Udo Voigt a fost ales în Parlamentul European (2014);

               G.

               întrucât Udo Voigt afirmă că durata procedurii, care a fost pornită în 2006, demonstrează intenția de a obstrucționa activitatea sa parlamentară; întrucât prezenta cerere de ridicare a imunității este explicitată printr-o altă procedură, care a fost pusă în mișcare printr-o cale de atac formulată de însuși Udo Voigt și, prin urmare, acestei obiecțiuni i se aplică principiul nemo auditur propriam turpitudinem allegans;

               H.

               întrucât nu este cu putință nicio suspiciune conform căreia, în spatele procedurii, s-ar încerca obstrucționarea activității parlamentare a lui Udo Voigt (fumus persecutionis), dat fiind că aceasta a fost pornită cu mai mulți ani înainte ca acesta să-și ocupe locul în cadrul Parlamentului European;

               1.

               hotărăște să ridice imunitatea parlamentară a lui Udo Voigt;

               2.

               încredințează Președintelui sarcina de a transmite fără întârziere prezenta decizie, precum și raportul comisiei competente instanței Kammergericht Berlin și lui Udo Voigt.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.


title: Decizia (PESC) 2016/1636 a Comitetului politic și de securitate din 6 septembrie 2016 privind acceptarea contribuțiilor statelor terțe la misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2016)

text:
               10.9.2016

               RO

               Jurnalul Oficial al Uniunii Europene

               L 243/13

         DECIZIA (PESC) 2016/1636 A COMITETULUI POLITIC ȘI DE SECURITATE
   din 6 septembrie 2016
   privind acceptarea contribuțiilor statelor terțe la misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1),
   întrucât:

               (1)

               În temeiul articolului 8 alineatul (2) din Decizia (PESC) 2016/610, Consiliul a autorizat Comitetul politic și de securitate (COPS) să adopte deciziile relevante privind acceptarea contribuțiilor propuse de statele terțe.

               (2)

               În urma unei recomandări privind o contribuție din partea Georgiei, adresată de comandantul misiunii UE, și a avizului Comitetului militar al Uniunii Europene, contribuția Georgiei ar trebui să fie acceptată.

               (3)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuția Georgiei la EUTM RCA este acceptată și considerată a fi semnificativă.
   (2)   Georgia este scutită de contribuții financiare la bugetul EUTM RCA.
   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 6 septembrie 2016.

            Pentru Comitetul politic și de securitate

            Președintele

         W. STEVENS

      (1)  JO L 104, 20.4.2016, p. 21.


title: Decizia de aplicare, în raport cu Algeria și cu departamentele franceze de peste mări, a dispozițiilor din tratat referitoare la mișcările de capitaluri

text:
Anunţ juridic important

|

31960D0712

Official Journal 043 , 12/07/1960 P. 0919 - 0920 Danish special edition: Series I Chapter 1959-1962 P. 0046  English special edition: Series I Chapter 1959-1962 P. 0048  Greek special edition: Chapter 10 Volume 1 P. 0003  Spanish special edition: Chapter 10 Volume 1 P. 0005  Portuguese special edition Chapter 10 Volume 1 P. 0005  Ediţie specială în limba cehă Chapter 01 Volume 01 P. 8  - 8 Ediţie specială în limba estonă Chapter 01 Volume 01 P. 8  - 8 Ediţie specială în limba maghiară Chapter 01 Volume 01 P. 8  - 8 Ediţie specială în limba lituaniană Chapter 01 Volume 01 P. 8  - 8 Ediţie specială în limba letonă Chapter 01 Volume 01 P. 8  - 8 Ediţie specială în limba malteză Chapter 01 Volume 01 P. 8  - 8 Ediţie specială în limba polonă Chapter 01 Volume 01 P. 8  - 8 Ediţie specială în limba slovacă Chapter 01 Volume 01 P. 8  - 8 Ediţie specială în limba slovenă Chapter 01 Volume 01 P. 8  - 8

		19600511Deciziade aplicare, în raport cu Algeria și cu departamentele franceze de peste mări, a dispozițiilor din tratat referitoare la mișcările de capitaluriCONSILIUL COMUNITĂȚII ECONOMICE EUROPENE,având în vedere tratatul și, în special, articolul 227 alineatul (2) al acestuia,având în vedere propunerea Comisiei,întrucât, în temeiul articolului 227 alineatul (2) al doilea paragraf, are competența de a determina condițiile de aplicare, în raport cu Algeria și cu departamentele franceze de peste mări, a dispozițiilor din tratat care nu sunt enumerate în primul paragraf și, în special, a dispozițiilor referitoare la capitaluri;întrucât este învestit de către Comisie, în temeiul articolului 69 din tratat, cu o propunere de directivă privind liberalizarea mișcărilor de capitaluri;întrucât legislația privind mișcările de capitaluri în vigoare în Algeria și în departamentele franceze de peste mări, precum și condițiile deosebite ale economiei acestor teritorii și exigențele lor de dezvoltare economică și socială fac oportună aplicarea dispozițiilor din tratat privind capitalurile,ADOPTĂ PREZENTA DECIZIE:Articolul 1Articolele 67-73 din tratat, precum și dispozițiile articolului 106 referitoare la circulația capitalurilor se aplică Algeriei și departamentelor franceze de peste mări.Articolul 2Prezenta decizie intră în vigoare la 11 mai 1960.Adoptată la Luxemburg, 11 mai 1960.Pentru ConsiliuSecretarul generalCalmesPreședinteleEugène Schaus--------------------------------------------------


title: 2009/718/CE: Decizia Consiliului din 7 septembrie 2009 privind încheierea unui acord sub forma unui schimb de scrisori între Comunitatea Europeană și Brazilia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană

text:
               26.9.2009

               RO

               Jurnalul Oficial al Uniunii Europene

               L 254/104

         DECIZIA CONSILIULUI
   din 7 septembrie 2009
   privind încheierea unui acord sub forma unui schimb de scrisori între Comunitatea Europeană și Brazilia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană
   (2009/718/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 29 ianuarie 2007, Consiliul a autorizat Comisia să deschidă negocieri cu anumite state membre ale OMC în temeiul articolului XXIV alineatul (6) din GATT 1994, în cadrul procesului de aderare la Uniunea Europeană a Republicii Bulgaria și a României.

               (2)

               Comisia a purtat negocieri în consultare cu comitetul instituit prin articolul 133 din tratat și în conformitate cu directivele de negociere adoptate de Consiliu.

               (3)

               Comisia a finalizat negocierile pentru încheierea unui acord sub forma unui schimb de scrisori între Comunitatea Europeană și Brazilia. Acordul ar trebui aprobat.

               (4)

               Măsurile necesare pentru punerea în aplicare a prezentei decizii ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei (1),

         DECIDE:
   Articolul 1
   În numele Comunității, se aprobă Acordul sub forma unui schimb de scrisori între Comunitatea Europeană și Brazilia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană.
   Textul acordului se atașează la prezenta decizie.
   Articolul 2
   Normele de aplicare a acordului se adoptă în conformitate cu procedura prevăzută la articolul 195 alineatul (2) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2).
   Articolul 3
   Președintele Consiliului este autorizat să desemneze persoana (persoanele) împuternicită (împuternicite) să semneze acordul sub forma unui schimb de scrisori menționat la articolul 1, care are drept efect angajarea Comunității.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 7 septembrie 2009.

            Pentru Consiliu

            Președintele

         E. ERLANDSSON

      (1)  JO L 184, 17.7.1999, p. 23.

      (2)  JO L 299, 16.11.2007, p. 1.
    ---documentbreak---

               26.9.2009

               RO

               Jurnalul Oficial al Uniunii Europene

               L 254/106

         ACORD
   sub forma unui schimb de scrisori între Comunitatea Europeană și Brazilia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană
   Geneva, 16 septembrie 2009
   Stimate domn,
   În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listelor de angajamente ale Republicii Bulgaria și ale României în cadrul procesului lor de aderare la Uniunea Europeană, Comunitatea Europeană și Brazilia convin după cum urmează:
   Comunitatea Europeană va include în lista sa de angajamente, pentru teritoriul vamal al CE-27, următoarele modificări:
   Includerea în lista de angajamente CE-27 a concesiilor cuprinse în lista de angajamente CE-25.
   La pozițiile tarifare 0201 3000, 0202 3090, 0206 1095 și 0206 2991 se adaugă 5 000 tone la volumul aferent Braziliei în cadrul contingentului tarifar comunitar „carne dezosată de calitate superioară de animale din specia bovine, proaspătă, refrigerată sau congelată”, menținându-se contingentul actual de 20 %.
   La poziția tarifară 0202 3090 se adaugă 9 000 tone (erga omnes) în cadrul contingentului tarifar comunitar „carne de animale din specia bovine, congelată”, menținându-se contingentul actual de 20 % sau de 20 % + 45 % din nivelul specific al taxei.
   La poziția tarifară 0207 1410 se adaugă 2 500 tone la volumul aferent Braziliei în cadrul contingentului tarifar comunitar „bucăți de carne de cocoși și de găini”, menținându-se contingentul actual de 0 %.
   La poziția tarifară 0207 2710, se creează un volum aferent unei țări (Brazilia) de 2 500 tone în cadrul contingentului tarifar comunitar „bucăți de carne de curcani și de curci, congelate”, menținându-se contingentul actual de 0 %.
   La poziția tarifară 1701 1110 se adaugă 300 000 tone la volumul aferent Braziliei în cadrul contingentului tarifar comunitar „zahăr din trestie, brut, destinat rafinării”, menținându-se contingentul actual de 98 EUR/t.
   La poziția tarifară 1701 1110 se adaugă 250 000 tone (erga omnes) în cadrul contingentului tarifar comunitar „zahăr din trestie, brut, destinat rafinării”, menținându-se contingentul actual de 98 EUR/t.
   Prezentul acord intră în vigoare la două luni cel târziu de la data semnării scrisorii de către Brazilia.

         În numele Comunității Europene

   Geneva, 16 septembrie 2009
   Stimate domn,
   În ceea ce privește scrisoarea dumneavoastră având următorul conținut:

      „În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listelor de angajamente ale Republicii Bulgaria și ale României în cadrul procesului lor de aderare la Uniunea Europeană, Comunitatea Europeană și Brazilia convin asupra următoarelor puncte:
      Comunitatea Europeană va include în lista sa de angajamente, pentru teritoriul vamal al CE-27, următoarele modificări:
      Includerea în lista de angajamente CE-27 a concesiilor cuprinse în lista de angajamente CE-25.
      La pozițiile tarifare 0201 3000, 0202 3090, 0206 1095 și 0206 2991 se adaugă 5 000 tone la volumul aferent Braziliei în cadrul contingentului tarifar comunitar «carne dezosată de calitate superioară de animale din specia bovine, proaspătă, refrigerată sau congelată», menținându-se contingentul actual de 20 %.
      La poziția tarifară 0202 3090 se adaugă 9 000 tone (erga omnes) în cadrul contingentului tarifar comunitar «carne de animale din specia bovine, congelată», menținându-se contingentul actual de 20 % sau de 20 % + 45 % din nivelul specific al taxei.
      La poziția tarifară 0207 1410 se adaugă 2 500 tone la volumul aferent Braziliei în cadrul contingentului tarifar comunitar «bucăți de carne de cocoși și de găini», menținându-se contingentul actual de 0 %.
      La poziția tarifară 0207 2710, se creează un volum aferent unei țări (Brazilia) de 2 500 tone în cadrul contingentului tarifar comunitar «bucăți de carne de curcani și de curci, congelate», menținându-se contingentul actual de 0 %.
      La poziția tarifară 1701 1110 se adaugă 300 000 tone la volumul aferent Braziliei în cadrul contingentului tarifar comunitar «zahăr din trestie, brut, destinat rafinării», menținându-se contigentul actual de 98 EUR/t.
      La poziția tarifară 1701 1110 se adaugă 250 000 tone (erga omnes) în cadrul contingentului tarifar comunitar «zahăr din trestie, brut, destinat rafinării», menținându-se contingentul actual de 98 EUR/t.
      Prezentul acord intră în vigoare la două luni de la data semnării scrisorii de către Brazilia.”

   Am onoarea să confirm că guvernul pe care îl reprezint este de acord cu conținutul acestei scrisori.

         În numele Braziliei


title: 2011/409/UE: Decizia Comisiei din 11 iulie 2011 privind poziția care urmează să fie adoptată de Uniunea Europeană, în cadrul Comitetului mixt UE-Elveția, cu privire la regulamentul de procedură care trebuie adoptat de acesta în conformitate cu articolul 19 alineatul (4) din Acordul dintre Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate

text:
               12.7.2011

               RO

               Jurnalul Oficial al Uniunii Europene

               L 182/28

         DECIZIA COMISIEI
   din 11 iulie 2011
   privind poziția care urmează să fie adoptată de Uniunea Europeană, în cadrul Comitetului mixt UE-Elveția, cu privire la regulamentul de procedură care trebuie adoptat de acesta în conformitate cu articolul 19 alineatul (4) din Acordul dintre Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate
   (2011/409/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Acordul încheiat în 25 iunie 2009 între Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate (1) (denumit în continuare „acordul”),
   având în vedere Decizia 2009/556/CE a Consiliului din 25 iunie 2009 privind aplicarea provizorie și încheierea Acordului între Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate (2), în special articolul 5 al doilea paragraf,
   întrucât:
   Articolul 19 alineatul (4) al acordului prevede obligația comitetului mixt instituit prin acordul respectiv (denumit în continuare „Comitetul mixt UE-Elveția”) de a-și adopta regulamentul de procedură,
   ADOPTĂ PREZENTA DECIZIE:
   Articol unic
   Poziția pe care urmează să o adopte Uniunea Europeană în cadrul Comitetului mixt UE-Elveția cu privire la regulamentul de procedură care trebuie adoptat în conformitate cu articolul 19 alineatul (4) din acord este definită în proiectul atașat de decizie a Comitetului mixt UE-Elveția.

      Adoptată la Bruxelles, 11 iulie 2011.

            Pentru Comisie

            Președintele

         José Manuel BARROSO

      (1)  JO L 199, 31.7.2009, p. 24.

      (2)  JO L 199, 31.7.2009, p. 22.

      Proiect
      DECIZIA NR. 1/2011 A COMITETULUI MIXT UE-ELVEȚIA
      din …
      de adoptare a regulamentului de procedură al Comitetului mixt și de instituire a unui grup de lucru
      COMITETUL MIXT,
      având în vedere Acordul încheiat în 25 iunie 2009 între Comunitatea Europeană și Confederația Elvețiană privind simplificarea controalelor și formalităților în ceea ce privește transportul mărfurilor și privind măsurile vamale de securitate (1), în special articolul 19 alineatele (4) și (5),
      CONVINE DUPĂ CUM URMEAZĂ:
      CAPITOLUL I

         REGULAMENT DE PROCEDURĂ

      Articolul 1
      Componență și președinție
      Comitetul mixt este alcătuit din reprezentanți ai Uniunii Europene și reprezentanți ai Confederației Elvețiene. Președinția este asigurată de către părțile contractante prin rotație pe durata unui an calendaristic.
      Înaintea fiecărei reuniuni, președintele este informat cu privire la componența prevăzută a delegației fiecărei părți contractante.
      În cazul în care ambele părți sunt de acord, Comitetul mixt poate invita la reuniunile sale experți care să-i furnizeze informațiile specifice solicitate.
      Articolul 2
      Secretariatul
      Secretariatul Comitetului mixt este asigurat de către președinție. Toată corespondența destinată Comitetului mixt, inclusiv cererile de înscriere a unor puncte pe ordinea de zi a reuniunilor, trebuie adresată președinției.
      Articolul 3
      Reuniuni
      Președintele Comitetului mixt stabilește data și locul reuniunilor cu acordul celor două părți contractante. Reuniunile vor avea loc alternativ la Bruxelles și în Elveția.
      Articolul 4
      Ordinea de zi a reuniunilor
      Președintele stabilește ordinea de zi provizorie a fiecărei reuniuni. Aceasta este înaintată părților contractante cu cel puțin zece zile înainte de începerea reuniunii.
      Ordinea de zi provizorie include punctele pentru care cererile de înscriere i-au parvenit președintelui cu cel puțin 15 zile înainte de începerea reuniunii. Documentele de referință trebuie să fie primite de către cele două părți contractante cu cel puțin șapte zile înainte de reuniune. Aceste termene pot fi reduse în caz de urgență, cu acordul celor două părți contractante.
      Comitetul mixt adoptă ordinea de zi la începutul fiecărei reuniuni.
      Articolul 5
      Publicitate
      În lipsa unor dispoziții contrare, reuniunile Comitetului mixt nu sunt publice.
      Deliberările Comitetului mixt sunt confidențiale.
      Articolul 6
      Procesul-verbal
      După fiecare reuniune, președintele întocmește procesul-verbal. Proiectul procesului-verbal se înaintează spre aprobare Comitetului mixt. După adoptare, procesul-verbal este semnat de către președinte și transmis ambelor părți contractante.
      Articolul 7
      Adoptarea instrumentelor
      Recomandările și deciziile în sensul articolului 21 din acord vor avea titlul „recomandare”, respectiv „decizie”, urmat de un număr de ordine, de data adoptării și de o mențiune referitoare la obiectul lor. Ele vor fi semnate de președinte și comunicate părților contractante.
      Articolul 8
      Procedura scrisă
      În caz de urgență, deciziile și recomandările pot fi adoptate prin procedură scrisă, cu acordul părților contractante.
      Articolul 9
      Cheltuieli
      Fiecare parte contractantă își suportă cheltuielile efectuate pentru participarea la reuniunile Comitetului mixt.
      Articolul 10
      Lista supraarbitrilor
      Comitetul mixt stabilește lista supraarbitrilor prevăzută în anexa III la acord în termen de două luni de la decizia de a supune un litigiu procedurii de arbitraj prevăzute la articolul 29 alineatul (3) din acord.
      CAPITOLUL II

         GRUPUL DE LUCRU

      Articolul 11
      Grupul de lucru pentru procedurile și măsurile vamale de securitate
      Se instituie un grup de lucru având sarcina de a asista Comitetul mixt în exercitarea funcțiilor sale în domeniile acoperite de capitolele II (proceduri) și III (măsuri vamale de securitate) din acord.
      Articolul 12
      Regulamentul de procedură al grupului de lucru
      Articolele 1-6 și 9 din prezenta decizie se aplică mutatis mutandis reuniunilor grupului de lucru.
      Articolul 13
      Intrarea în vigoare
      Prezenta decizie intră în vigoare în ziua următoare datei adoptării sale.

         Adoptată la Bruxelles, … .

               Pentru Comitetul mixt

               Președintele

         (1)  JO L 199, 31.7.2009, p. 24.


title: 2013/108/UE: Decizia Parlamentului European și a Consiliului din 21 noiembrie 2012 privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               28.2.2013

               RO

               Jurnalul Oficial al Uniunii Europene

               L 56/15

         DECIZIA PARLAMENTULUI EUROPEAN ȘI A CONSILIULUI
   din 21 noiembrie 2012
   privind mobilizarea Fondului de solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2013/108/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 26,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (2),
   având în vedere propunerea Comisiei Europene,
   întrucât:

               (1)

               Uniunea Europeană a creat Fondul de solidaritate al Uniunii Europene („fondul”) pentru a-și exprima solidaritatea față de populația din regiunile afectate de catastrofe.

               (2)

               Acordul interinstituțional din 17 mai 2006 permite mobilizarea fondului în limita unui plafon anual de 1 miliard EUR.

               (3)

               Regulamentul (CE) nr. 2012/2002 cuprinde dispozițiile care permit mobilizarea fondului.

               (4)

               Italia a depus o cerere pentru mobilizarea fondului, referitoare la o catastrofă cauzată de o serie de cutremure care au avut loc în această țară,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează suma de 670 192 359 EUR, în credite de angajament și credite de plată, din Fondul de solidaritate al Uniunii Europene.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 21 noiembrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 311, 14.11.2002, p. 3.


title: Decizia (UE) 2017/1537 a Consiliului din 4 septembrie 2017 de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2017

text:
               12.9.2017

               RO

               Jurnalul Oficial al Uniunii Europene

               L 234/6

         DECIZIA (UE) 2017/1537 A CONSILIULUI
   din 4 septembrie 2017
   de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2017
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2017 a fost adoptat definitiv la 1 decembrie 2016 (2);

               —

               la 30 mai 2017, Comisia a înaintat o propunere care conținea proiectul de buget rectificativ nr. 3 la bugetul general pentru exercițiul financiar 2017,

         DECIDE:
   Articol unic
   Poziția Consiliului privind proiectul de buget rectificativ nr. 3 al Uniunii Europene pentru exercițiul financiar 2017 a fost adoptată la 4 septembrie 2017.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 4 septembrie 2017.

            Pentru Consiliu

            Președintele

         M. MAASIKAS

      (1)  JO L 298, 26.10.2012, p. 1.

      (2)  JO L 51, 28.2.2017, p. 1.


title: 2009/807/CE: Decizia Consiliului din 21 octombrie 2009 de numire a unui supleant spaniol în cadrul Comitetului Regiunilor

text:
               4.11.2009

               RO

               Jurnalul Oficial al Uniunii Europene

               L 288/24

      DECIZIA CONSILIULUI

   din 21 octombrie 2009
   de numire a unui supleant spaniol în cadrul Comitetului Regiunilor
   (2009/807/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului spaniol,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de supleant în cadrul Comitetului Regiunilor devine vacant ca urmare a încheierii mandatului domnului Enrique OJEDA VILA,

         DECIDE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               —

               domnul Miguel LUCENA BARRANQUERO, Secretario General de Acción Exterior, Andalucía.

         Articolul 2
   Prezenta decizie produce efecte de la data adoptării.

      Adoptată la Luxemburg, 21 octombrie 2009.

            Pentru Consiliu

            Președintele

         A. CARLGREN

      (1)  JO L 56, 25.2.2006, p. 75.


title: 2011/864/PESC: Decizia EUPM/1/2011 a Comitetului politic și de securitate din 16 decembrie 2011 de prelungire a mandatului șefului Misiunii de Poliție a Uniunii Europene în Bosnia și Herțegovina (EUPM BiH)

text:
               22.12.2011

               RO

               Jurnalul Oficial al Uniunii Europene

               L 341/52

         DECIZIA EUPM/1/2011 A COMITETULUI POLITIC ȘI DE SECURITATE
   din 16 decembrie 2011
   de prelungire a mandatului șefului Misiunii de Poliție a Uniunii Europene în Bosnia și Herțegovina (EUPM BiH)
   (2011/864/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2011/781/PESC a Consiliului din 1 decembrie 2011 privind Misiunea de Poliție a Uniunii Europene (EUPM) în Bosnia și Herțegovina (BiH) (1), în special articolul 10 alineatul (1),
   întrucât:

               (1)

               În temeiul Deciziei 2011/781/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și a conducerii strategice a EUPM BiH, printre care se numără, în special, decizia de numire a unui șef al misiunii.

               (2)

               La 24 octombrie 2008, prin Decizia 2008/853/PESC (2), COPS l-a numit pe dl Stefan FELLER în calitate de șef al Misiunii EUPM BiH. Mandatul său a fost prelungit prin Decizia 2009/958/PESC (3) până la 31 decembrie 2010 și ulterior, prin Decizia 2010/754/PESC (4), până la 31 decembrie 2011.

               (3)

               Prin Decizia 2011/781/PESC, Consiliul, între altele, a prelungit durata EUPM BiH până la 30 iunie 2012.

               (4)

               La 7 decembrie 2011, Înaltul Reprezentant al Uniunii pentru afaceri externe și politica de securitate a propus COPS să prelungească mandatul dlui Stefan FELLER, în calitate de șef al misiunii EUPM cu încă șase luni, până la 30 iunie 2012,

         ADOPTĂ PREZENTA DECIZIE:
   Articolul 1
   Mandatul dlui Stefan FELLER în calitate de șef al Misiunii de Poliție a Uniunii Europene în Bosnia și Herțegovina (EUPM BiH), se prelungește de la 1 ianuarie 2012 până la 30 iunie 2012.
   Articolul 2
   Prezenta decizie intră în vigoare la data adoptării.

      Adoptată la Bruxelles, 16 decembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 319, 2.12.2011, p. 51.

      (2)  JO L 298, 7.11.2008, p. 30.

      (3)  JO L 330, 16.12.2009, p. 79.

      (4)  JO L 320, 7.12.2010, p. 9.


title: 2014/631/UE: Decizia Parlamentului European din 3 aprilie 2014 privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/341

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2012
   (2014/631/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2012,

               —

               având în vedere Raportul Curții de Conturi privind conturile anuale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2012, însoțit de răspunsurile întreprinderii comune (1),

               —

               având în vedere Recomandarea Consiliului din 18 februarie 2014 (05851/2014 – C7-0053/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (4), în special articolul 5 alineatul (3),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0198/2014),

               1.

               acordă directorului întreprinderii comune europene pentru ITER și pentru dezvoltarea energiei de fuziune descărcarea de gestiune pentru execuția bugetului întreprinderii comune aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 369, 17.12.2013, p. 35.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 90, 30.3.2007, p. 58.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/204/CE: Decizia Parlamentului European din 22 aprilie 2008 privind închiderea conturilor Centrului de Traduceri pentru Organismele Uniunii Europene pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/125

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Centrului de Traduceri pentru Organismele Uniunii Europene pentru exercițiul financiar 2006
   (2009/204/CE)
   PARLAMENTUL EUROPEAN,
   având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2006 (1),
   având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2006, însoțit de răspunsurile centrului (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar (A6-0124/2008),

               1.

               ia act de conturile anuale finale ale Centrului de Traduceri pentru Organismele Uniunii Europene, astfel cum sunt anexate la raportul Curții de Conturi;

               2.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2006;

               3.

               încredințează Președintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTINGER

            Secretarul general

         Harald RØMER

      (1)  JO C 261, 31.10.2007, p. 42.

      (2)  JO C 309, 19.12.2007, p. 94.

      (3)  JO L 248, 16.9.2002, p. 1.

      (4)  JO L 314, 7.12.1994, p. 1.

      (5)  JO L 357, 31.12.2002, p. 72.


title: Decizia Consiliului din 10 martie 1994 privind modificările care urmează a fi aduse rezervelor formulate de Comunitate în legătură cu unele dispoziții ale anumitor anexe la Convenția internațională pentru simplificarea și armonizarea regimurilor vamale

text:
Anunţ juridic important

|

31994D0167

Official Journal L 076 , 18/03/1994 P. 0028 - 0034 Finnish special edition: Chapter 2 Volume 11 P. 0096  Swedish special edition: Chapter 2 Volume 11 P. 0096  Ediţie specială în limba cehă Chapter 02 Volume 05 P. 203  - 209 Ediţie specială în limba estonă Chapter 02 Volume 05 P. 203  - 209 Ediţie specială în limba maghiară Chapter 02 Volume 05 P. 203  - 209 Ediţie specială în limba lituaniană Chapter 02 Volume 05 P. 203  - 209 Ediţie specială în limba letonă Chapter 02 Volume 05 P. 203  - 209 Ediţie specială în limba malteză Chapter 02 Volume 05 P. 203  - 209 Ediţie specială în limba polonă Chapter 02 Volume 05 P. 203  - 209 Ediţie specială în limba slovacă Chapter 02 Volume 05 P. 203  - 209 Ediţie specială în limba slovenă Chapter 02 Volume 05 P. 203  - 209

		19940310Decizia Consiliuluidin 10 martie 1994privind modificările care urmează a fi aduse rezervelor formulate de Comunitate în legătură cu unele dispoziții ale anumitor anexe la Convenția internațională pentru simplificarea și armonizarea regimurilor vamale(94/167/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113,având în vedere propunerea Comisiei,întrucât, în temeiul Deciziei 75/199/CEE [1], Comunitatea a devenit parte contractantă la Convenția internațională pentru simplificarea și armonizarea regimurilor vamale;întrucât, prin decizia menționată anterior și prin deciziile 77/415/CEE [2], 78/528/CEE [3], 80/391/CEE [4] 85/204/CEE [5], 86/103/CEE [6], 87/593/CEE [7], 87/594/CEE [8], 88/355/CEE [9] și 88/356/CEE [10], Comunitatea a acceptat optsprezece anexe la convenția menționată anterior;întrucât, în temeiul articolului 5 alineatul (1) din convenția menționată anterior, Comunitatea a formulat rezerve privind anumite standarde și practici recomandate definite în aceste anexe pentru a ține seama de cerințele speciale ale uniunii vamale;întrucât, în temeiul articolului 5 alineatul (2) din convenția menționată anterior, Comunității i se cere să reexamineze, cel puțin o dată la trei ani, standardele și practicile recomandate pentru care a formulat rezerve; întrucât articolul 5 alineatul (1) din convenția menționată le permite părților contractante să formuleze rezerve, chiar și după ce o anexă a fost acceptată,DECIDE:Articolul 1Rezervele formulate de Comunitate referitoare la anexele A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 și F.6 la Convenția internațională pentru simplificarea și armonizarea regimurilor vamale se modifică în urma reexaminării ale cărei rezultate sunt prezentate în anexa la prezenta decizie.Articolul 2Președintele Consiliului desemnează persoana împuternicită să îi notifice secretarului general al Consiliului de Cooperare Vamală rezultatele reexaminării menționate la articolul 1.Adoptată la Bruxelles, 10 martie 1994.Pentru ConsiliuPreședinteleY. Papantoniou[1] JO L 100, 21.4.1975, p. 1.[2] JO L 166, 4.7.1977, p. 1.[3] JO L 160, 17.6.1978, p. 13.[4] JO L 100, 17.4.1980, p. 27.[5] JO L 87, 27.3.1985, p. 8.[6] JO L 88, 3.4.1986, p. 42.[7] JO L 362, 22.12.1987, p. 1.[8] JO L 362, 22.12.1987, p. 8.[9] JO L 161, 28.6.1988, p. 3.[10] JO L 161, 28.6.1988, p. 12.--------------------------------------------------19940310ANEXĂRezultatele reexaminării rezervelor formulate de Comunitate în legătură cu anexele la Convenția internațională pentru simplificarea și armonizarea regimurilor vamale, efectuată de Comunitate în aplicarea articolului 5 alineatul (2) din convenția menționată1. | Anexa A.1 |privind formalitățile vamale anterioare depunerii declarației de mărfuri |1.1. | Rezerva referitoare la standardul 11 se ridică. |1.2. | Rezerva referitoare la standardul 21 se menține. |2. | Anexa A.2 |privind depozitarea temporară a mărfurilor |2.1. | Rezerva generală se menține. |2.2. | Cu privire la practica recomandată 10, se introduce o rezervă formulată după cum urmează: "Legislația comunitară prevede că autoritățile vamale îi pot solicita persoanei care deține mărfurile să depună o garanție în vederea asigurării plății oricărei datorii vamale care ar putea să intervină." |2.3. | Textul rezervei cu privire la practica recomandată 13 se înlocuiește cu următorul text: "Legislația comunitară autorizează, în cazul mărfurilor aflate în depozitare temporară, doar anumite forme de manipulare care sunt destinate să asigure păstrarea lor în aceeași stare, fără a le modifica aspectul și caracteristicile tehnice." |3. | Anexa B.1 |privind eliberarea pentru consum |3.1. | Textul celui de-al doilea alineat din rezerva generală se înlocuiește cu următorul text: "Legislația comunitară face distincția între punerea în liberă circulație și eliberarea pentru consum. Punerea în liberă circulație necesită doar plata drepturilor vamale în timp ce în cazul eliberării pentru consum trebuie să fie aplicate, de asemenea, diverse alte dispoziții, în special de ordin fiscal.De asemenea, ar trebui subliniat faptul că, în general, punerea în liberă circulație și eliberarea pentru consum în Comunitate au loc în același timp și pe teritoriul aceluiași stat membru." |3.2. | Rezervele referitoare la practicile recomandate 19 și 52 se mențin. |3.3. | Prima teză din textul rezervei referitoare la standardul 28 se înlocuiește cu următorul text: "Comunitatea aplică dispozițiile prezentului standard și în cazul declarațiilor incomplete." |4. | Anexa B2 |privind admiterea cu scutire de drepturi și taxe laimport referitoare la mărfurile destinate eliberării pentru consum |4.1. | Rezerva generală, precum și rezervele privind practicile recomandate 20, 27, 32 și 33 și standardul 34 se mențin. |4.2. | Textul rezervei referitoare la standardul 3 se înlocuiește cu următorul text: "Legislația comunitară acordă scutire de drepturi vamale numai pentru transporturile de mărfuri cu valoare neglijabilă, în cazul în care acestea sunt expediate direct dintr-un stat terț unui destinatar din Comunitate." |4.3. | În ultima teză din textul rezervei referitoare la practica recomandată 10, expresia "este însoțit" se înlocuiește cu "poate fi însoțit". |4.4. | Textul rezervei referitoare la practica recomandată 16 se înlocuiește cu următorul text: "Scutirea este acordată pentru substanțele respective, în cazul în care acestea urmează a fi utilizate exclusiv în scopuri medicale sau științifice, cu excepția oricărei operațiuni comerciale." |4.5. | Textul rezervei referitoare la practica recomandată 18 se completează printr-un al doilea alineat după cum urmează: "Statele membre pot opta pentru excluderea de la scutirea acordată privind taxa pe valoarea adăugată a vehiculelor cu utilizare multiplă folosite în scopuri comerciale sau profesionale." |4.6. | Textul rezervei referitoare la practica recomandată 19 se înlocuiește cu următorul text: "Admiterea cu scutire de drepturi și taxe la import pentru mărfurile reglementate de standardul 17 poate fi supusă condiției de a se fi perceput, în țara din care au fost expediate sau în țara de origine, toate drepturilevamale și/sau taxelor la care mărfurile sunt supuse în mod normal. Perioada pentru care beneficiarul trebuie să continue să dețină sau să posede mărfurile după importarea acestora este de douăsprezece luni." |4.7. | Textul rezervei referitoare la standardul 21 se înlocuiește cu următorul text: "Statele membre pot opta pentru scutirea de taxă pe valoarea adăugată pentru bunurile de zestre și pentru bunurile mobile care aparțin persoanei care își transferă rezidența, cu condiția perceperii, în țara din care au fost expediate sau în țara de origine, a tuturor drepturilor vamale și/sau taxelor la care bunurile respective sunt supuse în mod normal.Scutirea… (rămâne neschimbat)." |4.8. | Textul primei liniuțe din rezerva referitoare la practica recomandată 23 se înlocuiește cu următorul text: "—nu mai devreme de două luni înainte de data fixată pentru nuntă. În acest caz, scutirea este condiționată de depunerea unei garanții corespunzătoare pentru drepturile vamale, în timp ce această garanție este opțională în ceea ce privește scutirea fiscală și…". |(a) | cafea: | 500 grame |sau | |extracte și esențe de cafea: | 200 grame |(b) | ceai: | 100 grame |sau | |extracte și esențe de ceai: | 40 grame |drepturi și taxe(c) | parfumuri: | 50 grame |sau | |apă de toaletă: | 0,25 litri." ||"Mărfurile prevăzute în practica recomandată se admit cu scutire de drepturi și taxe la import…".|"Legislația comunitară prevede scutirea menționată în prezenta practică recomandată sub rezerva ca materialele în cauză să nu fie în mod normal reutilizabile. În ceea ce privește scutirea de taxe laimport pentru aceste materiale, aceasta se acordă sub rezerva condiției suplimentare ca valoarea lor să fie inclusă în baza de impozitare pentru mărfurile transportate."|5. | Anexa B.3 |privind reimportarea în același stat |5.1. | Se mențin rezerva generală și rezervele referitoare la practicile recomandate 8 și 24. |5.2. | Rezerva referitoare la practica recomandată 11 se ridică. |6. | Anexa C.1 |privind exportul definitiv |6.1. | Rezervele (rezerva generală și rezervele referitoare la practica recomandată 10 și la standardul 21) se mențin. |7. | Anexa D.1 |privind regulile de origine |7.1. | Rezervele referitoare la standardul 7 și la practica recomandată 10 se mențin. |7.2. | În al doilea alineat din textul rezervei referitoare la standardul 8, "Nomenclatura CCV" se înlocuiește cu "Nomenclatura Sistemului Armonizat": |8. | Anexa D.2 |privind dovada originii |8.1. | Rezervele referitoare la practicile recomandate 3, 10 și 12 se mențin. |9. | Anexa E.1 |privind tranzitul vamal |"Deși teritoriile statelor membre ale Comunității constituie un singur teritoriu, fiecare stat membru poate opta pentru instituirea unor regimuri de tranzit simplificate, aplicabile în anumite circumstanțe mărfurilor care nu sunt destinate circulației pe teritoriul unui alt stat membru.De asemenea, statele membre pot opta, prin acorduri bilaterale sau multilaterale, pentru stabilirea de regimuri simplificate care să respecte criterii care urmează a fi stabilite la nevoie și care să fie aplicabile pentru un anumit trafic sau pentru întreprinderi specifice."|10. | Anexa E.3 |privind antrepozitele vamale |10.1. | Rezerva generală se menține. |"În conformitate cu legislația comunitară, trebuie să se asigure întotdeauna o supraveghere vamală corespunzătoare în cadrul regimului de antrepozit vamal. În mod independent de metodele de supraveghere utilizate, statele membre au opțiunea de a solicita sau nu o garanție."|"În mod normal, Comunitatea aplică dispozițiile prezentei practici recomandate, dar își rezervă dreptul ca, în cazuri excepționale, să nu procedeze în acest fel."|"Prezenta practică recomandată nu se aplică în cazul taxei pe valoarea adăugată.Statele membre ale Comunității au posibilitatea de a acorda sau nu rambursarea accizelor."|"Indiferent dacă mărfurile respective urmează sau nu a fi exportate ulterior, legislația comunitară nu prevede plasarea sub regimul antrepozitului vamal a mărfurilor care sunt pasibile să suporte sau care au suportat drepturi sau taxe interne."|"În Comunitate, mărfurile importate pot fi supuse formelor uzuale de manipulare pentru a asigura conservarea lor, pentru a le îmbunătăți aspectul sau calitatea comercială sau pentru a le pregăti în vederea distribuirii sau revânzării.În anumite împrejurări, mărfurile reglementate de politica agricolă comună pot fi manipulate numai în modurile prevăzute în mod expres pentru acestea."|"Legislația comunitară privind antrepozitele vamale nu fixează durata maximă de depozitare. Cu toate acestea, în cazuri excepționale, această durată poate fi mai mică de un an."|11. | Anexa E.4 |referitoare la drawback |11.1. | Rezervele (rezerva generală și rezervele referitoare la standardul 5) se mențin. |12. | Anexa E.5 |privind admiterea temporară cu reexportare în același stat |12.1. | Rezerva generală și rezervele referitoare la standardul 14 și la practicile recomandate 33 și 37 se mențin. |"Legislația comunitară nu permite admiterea temporară pentru mărfurile care, în scopul încheierii regimurilor de admitere temporară sau perfecționare activă, au fost plasate sub regimul de antrepozit vamal sau de zonă liberă, pentru a fi reexportate (zone libere au fost create în Danemarca, Germania, Grecia, Spania, Irlanda, Italia, Portugalia și Regatul Unit)."|"În mod normal, Comunitatea aplică dispozițiile prezentei practici recomandate, dar își rezervă dreptul ca, în cazuri excepționale, să nu procedeze în acest fel."|"În statele membre în care există zone libere (Danemarca, Germania, Grecia, Spania, Irlanda, Italia, Portugalia și Regatul Unit) prezentul standard este aplicabil numai dacă mărfurile sunt introduse în aceste zone în vederea exportării ulterioare din teritoriul vamal al Comunității."|"Legislația comunitară autorizează admiterea temporară, pe baza unei declarații verbale însoțite de un inventar, a ambalajelor care poartă mărci de neșters, nedetașabile și care sunt importate pline de către o persoană stabilită în afara teritoriului vamal al Comunității. Celelalte tipuri de ambalaje fac obiectul unei declarații scrise de plasare sub regimul de admitere temporară.""Legislația comunitară permite, de asemenea, admiterea temporară fără garanție pentru ambalajele importate goale, care poartă mărci de neșters, nedetașabile și în cazul cărora reexportarea este în afara oricăror dubii din cauza uzanțelor comerciale. S-a prevăzut, de asemenea, o scutire de garanție, cu excepția cazurilor în care se face o cerere expresă în sens contrar la autoritățile competente, pentru ambalajele importate pline care fac obiectul unei declarații verbale însoțite de un inventar.""Legislația comunitară prevede că, atunci când există un risc serios de nerespectare a obligației de reexportare a unui vehicul rutier comercial, regimul de admitere temporară se aplică sub rezerva prezentării unui document de tipul celor prevăzute de o convenție internațională sau a depunerii unei declarații; autoritatea vamală poate solicita o garanție atunci când este depusă declarația.""Pentru toate containerele, indiferent dacă sunt sau nu aprobate pentru transportul mărfurilor sub sigiliu vamal, legislația comunitară autorizează admiterea temporară fără formalități din momentul intrării pe teritoriul vamal al Comunității, cu condiția ca aceste containere să poarte marcaje durabile aplicate într-un loc corespunzător și clar vizibil pentru identificarea proprietarului sau operatorului și să prezinte mărcile și numerele de identificare utilizate de proprietar sau operator, a greutății proprii a containerului (cu excepția cazului corpurilor mobile utilizate la transportul combinat rutier – feroviar) și a țării în care a fost înregistrat containerul (cu excepția transportului aerian).Containerelor care nu îndeplinesc aceste condiții le poate fi permisă admiterea temporară pe teritoriul vamal al Comunității, după ce a fost înaintată o cerere scrisă, s-a emis o autorizație și, atunci când există îndoieli bine întemeiate sau serioase în ceea ce privește obligația de reexportare, prezentarea unei liste și/sau constituirea unei garanții.""Atât timp cât paleții sunt identificabili, legislația comunitară autorizează admiterea temporară a acestora, fără formalități, din momentul intrării pe teritoriul vamal al Comunității. Atunci când aceștia nu sunt identificabili, trebuie să fie prezentată o cerere scrisă și trebuie emisă o autorizație.În ambele cazuri, poate fi cerută o declarație scrisă și, după caz, o garanție, în cazul în care autoritățile vamale consideră că există un risc serios de nerespectare a obligației de reexportare."|"Admiterea temporară cu scutire parțială de drepturi de import nu se aplică produselor consumabile și mărfurilor ale căror…".|13. | Anexa E.6 |privind admiterea temporară pentru perfecționarea activă |13.1. | Rezerva generală și rezerva referitoare la standardul 19 se mențin. |"În mod normal, Comunitatea aplică dispozițiile prezentei practici recomandate, dar își rezervă dreptul ca, în cazuri excepționale, să nu procedeze în acest fel."|"Atunci când autoritatea vamală solicită o garanție, forma și valoarea garanției se stabilesc de către autoritatea vamală a fiecărui stat membru."|"În statele membre în care există zone libere (Danemarca, Germania, Grecia, Spania, Irlanda, Italia, Portugalia și Regatul Unit) prezentul standard este aplicabil doar în cazul în care produsele compensatoare intră în aceste zone în vederea exportării ulterioare din teritoriul vamal al Comunității."|"Legislația comunitară nu prevede nici o limitare similară celei menționate de prezenta practică recomandată. În cazul în care apare o datorie vamală referitoare la produsele compensatoare sau la mărfurile în aceeași stare, aceasta determină plata unei dobânzi compensatorii la valoarea drepturilor de import datorate."|14. | Anexa E.8 |privind exportul temporar pentru perfecționare pasivă |14.1. | Rezerva generală și rezerva referitoare la standardul 20 se mențin. |"În mod normal, Comunitatea aplică dispozițiile prezentei practici recomandate, dar își rezervă dreptul ca, în cazuri excepționale, să nu procedeze în acest fel."|15. | Anexa F.1 |privind zonele libere |"Legislația comunitară le permite statelor membre să opteze pentru constituirea anumitor zone ale teritoriului vamal al Comunității ca zone libere. Până în prezent, zone libere de acest tip au fost constituite în Danemarca, Germania, Grecia, Spania, Irlanda, Italia, Portugalia și Regatul Unit.De asemenea, legislația comunitară prevede un anumit tip special de zonă liberă denumită "antrepozit liber", căreia i se aplică exact aceleași norme ca și cele care reglementează zonele libere. În prezent, antrepozite libere există în Spania, Franța, Italia, Țările de Jos și Portugalia.Mai mult, legislația comunitară reglementează numai o parte dintre dispozițiile din prezenta anexă. În ceea ce privește domeniile care nu sunt reglementate de legislația comunitară, statele membre emit, după caz, propriile rezerve."|"Legislația comunitară nu stabilește o perioadă maximă de depozitare. Cu toate acestea, în cazuri excepționale, perioada poate fi mai mică de un an."|16. | Anexa F.2 |privind transformarea mărfurilor destinate eliberării pentru consum |16.1. | Rezervele (rezerva generală și rezervele referitoare la practica recomandată 7) se mențin. |17. | Anexa F.3 |privind facilitățile vamale aplicate călătorilor |17.1. | Rezerva generală și rezervele referitoare la standardele 21, 38 și 44 și la practica recomandată 45 se mențin. |"Legislația comunitară nu prevede un sistem de cheltuieli forfetare în ceea ce privește taxa pe valoarea adăugată și accizele."|"Legislația comunitară prevede că, atunci când există un risc serios de nerespectare a obligației de reexportare a mijloacelor de transport pentru uz particular, se aplică regimul de admitere temporară, sub rezerva prezentării unui document prevăzut de o convenție internațională sau a depunerii unei declarații; autoritatea vamală poate opta pentru solicitarea unei garanții, atunci când este depusă declarația."|18. | Anexa F.6 |privind rambursarea drepturilor și taxelor la import |18.1. | Rezervele (rezerva generală și rezervele referitoare la standardul 7) se mențin. |--------------------------------------------------


title: 2008/859/CE: Decizia Consiliului din 4 noiembrie 2008 de modificare a părții I din anexa 3 la Instrucțiunile consulare comune privind resortisanții țărilor terțe care au obligația de a deține viză de tranzit aeroportuar

text:
               14.11.2008

               RO

               Jurnalul Oficial al Uniunii Europene

               L 303/11

      DECIZIA CONSILIULUI

   din 4 noiembrie 2008
   de modificare a părții I din anexa 3 la Instrucțiunile consulare comune privind resortisanții țărilor terțe care au obligația de a deține viză de tranzit aeroportuar
   (2008/859/CE)
   CONSILIUL UNIUNII EUROPENE,
   având în vedere Regulamentul (CE) nr. 789/2001 al Consiliului din 24 aprilie 2001 care rezervă Consiliului competențele de executare în ceea ce privește anumite norme metodologice și proceduri de examinare a cererilor de viză (1),
   având în vedere inițiativa Franței,
   întrucât:

               (1)

               Partea I din anexa 3 la Instrucțiunile consulare comune cuprinde lista comună a țărilor terțe ai căror resortisanți sunt supuși obligației de a deține viză de tranzit aeroportuar (VTA) de către toate statele membre.

               (2)

               Franța dorește, în ceea ce privește resortisanții ghanezi și nigerieni, să limiteze obligația de a deține VTA la persoanele care nu dețin o viză valabilă eliberată fie de un stat membru al Uniunii Europene, fie pentru un stat care este parte la Acordul privind Spațiul Economic European din 2 mai 1992, fie pentru Canada, Japonia, Elveția, sau Statele Unite ale Americii. Prin urmare, Instrucțiunile consulare comune ar trebui să fie modificate în consecință.

               (3)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care, prin urmare, nu este obligatorie pentru aceasta și nu i se aplică. Întrucât prezenta decizie reprezintă o dezvoltare a acquis-ului Schengen în temeiul dispozițiilor titlului IV din partea a treia a Tratatului de instituire a Comunității Europene, Danemarca decide, în conformitate cu articolul 5 din respectivul protocol, în termen de șase luni de la data adoptării de către Consiliu a prezentei decizii, dacă va transpune decizia în dreptul său național.

               (4)

               În ceea ce privește Islanda și Norvegia, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state la punerea în aplicare, respectarea și dezvoltarea acquis-ului Schengen (2), care se încadrează în domeniul de aplicare prevăzut la articolul 1 punctul A din Decizia 1999/437/CE a Consiliului din 17 mai 1999 privind anumite modalități de aplicare a respectivului acord (3).

               (5)

               În ceea ce privește Elveția, prezenta decizie reprezintă o dezvoltare a dispozițiilor acquis-ului Schengen în sensul Acordului încheiat între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen, care se încadrează în domeniul de aplicare prevăzut la articolul 1 punctul A din Decizia 1999/437/CE coroborat cu articolul 3 din Deciziile 2008/146/CE (4) și 2008/149/JAI (5) ale Consiliului.

               (6)

               În ceea ce privește Liechtensteinul, prezenta decizie reprezintă o dezvoltare a dispozițiilor acquis-ului Schengen în sensul Protocolului semnat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul încheiat între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (6), care se încadrează în domeniul de aplicare prevăzut la articolul 1 punctul A din Decizia 1999/437/CE coroborat cu articolul 3 din Deciziile 2008/261/CE (7) și 2008/262/CE (8) ale Consiliului.

               (7)

               Prezenta decizie reprezintă o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (9). Prin urmare, Regatul Unit nu participă la adoptarea prezentei decizii, care, prin urmare, nu este obligatorie pentru acesta și nu i se aplică.

               (8)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (10). Prin urmare, Irlanda nu participă la adoptarea prezentei decizii, care, prin urmare, nu este obligatorie pentru aceasta și nu i se aplică.

               (9)

               În ceea ce privește Ciprul, prezenta decizie reprezintă un act care dezvoltă dispozițiile acquis-ului Schengen sau care se raportează la acesta, în sensul articolului 3 alineatul (2) din Actul de aderare din 2003.

               (10)

               Prezenta decizie reprezintă un act care dezvoltă dispozițiile acquis-ului Schengen sau care se raportează la acesta, în sensul articolului 4 alineatul (2) din Actul de aderare din 2005,

         ADOPTĂ PREZENTA DECIZIE:
   Articolul 1
   Partea I din anexa 3 la Instrucțiunile consulare comune se modifică după cum urmează:

               1.

               La liniuța referitoare la Ghana, se înlocuiește nota de subsol existentă cu următoarea notă de subsol:
               „Pentru țările Benelux, Franța, Germania, Italia și Spania
               Următoarele persoane sunt scutite de obligația de a deține VTA:

                           —

                           Resortisanții care dețin o viză valabilă pentru un stat membru al UE sau pentru un stat care este parte la Acordul privind Spațiul Economic European din 2 mai 1992, sau pentru Canada, Japonia, Elveția sau Statele Unite ale Americii, sau în cazul în care se întorc din aceste țări după ce și-au utilizat viza.”

               2.

               La liniuța referitoare la Nigeria, se înlocuiește nota de subsol existentă cu următoarea notă de subsol:
               „Pentru țările Benelux, Franța, Germania, Italia și Spania
               Următoarele persoane sunt scutite de obligația de a deține VTA:

                           —

                           Resortisanții care dețin o viză valabilă pentru un stat membru al UE sau pentru un stat care este parte la Acordul privind Spațiul Economic European din 2 mai 1992, sau pentru Canada, Japonia, Elveția sau Statele Unite ale Americii, sau în cazul în care se întorc din aceste țări după ce și-au utilizat viza.”

         Articolul 2
   Prezenta decizie se aplică de la 5 noiembrie 2008.
   Articolul 3
   Prezenta decizie se adresează statelor membre, în conformitate cu Tratatul de instituire a Comunității Europene.

      Adoptată la Bruxelles, 4 noiembrie 2008.

            Pentru Consiliu

            Președintele

         C. LAGARDE

      (1)  JO L 116, 26.4.2001, p. 2.

      (2)  JO L 176, 10.7.1999, p. 36.

      (3)  JO L 176, 10.7.1999, p. 31.

      (4)  JO L 53, 27.2.2008, p. 1.

      (5)  JO L 53, 27.2.2008, p. 50.

      (6)  JO L 83, 26.3.2008, p. 3.

      (7)  A se vedea nota de subsol nr. 6.

      (8)  JO L 83, 26.3.2008, p. 5.

      (9)  JO L 131, 1.6.2000, p. 43.

      (10)  JO L 64, 7.3.2002, p. 20.


title: 2013/264/UE: Decizia Consiliului din 29 mai 2013 de numire a doi membri italieni și a unui supleant italian în cadrul Comitetului Regiunilor

text:
               6.6.2013

               RO

               Jurnalul Oficial al Uniunii Europene

               L 154/6

         DECIZIA CONSILIULUI
   din 29 mai 2013
   de numire a doi membri italieni și a unui supleant italian în cadrul Comitetului Regiunilor
   (2013/264/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Două locuri de membru au devenit vacante ca urmare a încheierii mandatului doamnei Renata POLVERINI și al domnului Gianfranco VITAGLIANO. Un loc de supleant a devenit vacant ca urmare a încheierii mandatului domnului Paolo VALENTINI PUCCITELLI,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Paolo di LAURA FRATTURA, Presidente della Regione Molise

                           —

                           domnul Nicola ZINGARETTI, Presidente della Regione Lazio

                     și

               (b)

               în calitate de supleant:

                           —

                           domnul Stefano Bruno GALLI, Consigliere Regione Lombardia.

         Articolul 2
   Prezenta decizie intră în vigoare la data adoptării.

      Adoptată la Bruxelles, 29 mai 2013.

            Pentru Consiliu

            Președintele

         R. BRUTON

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2013/625/UE: Decizia Parlamentului European din 17 aprilie 2013 privind închiderea conturilor întreprinderii comune europene pentru ITER și pentru dezvoltarea energiei de fuziune pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/368

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor întreprinderii comune europene pentru ITER și pentru dezvoltarea energiei de fuziune pentru exercițiul financiar 2011
   (2013/625/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2011, însoțit de răspunsurile întreprinderii comune (1),

               —

               având în vedere concluziile Delegației comune a Comisiei pentru bugete și a Comisiei pentru control bugetar din cadrul Parlamentului European la ITER, în Cadarache, din 16-18 mai 2011,

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (4), în special articolul 5 alineatul (3),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0077/2013),

               1.

               aprobă închiderea conturilor întreprinderii comune europene pentru ITER și pentru dezvoltarea energiei de fuziune pentru exercițiul financiar 2011;

               2.

               încredințează Președintelui sarcina de a transmite prezenta decizie directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 36.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 90, 30.3.2007, p. 58.

      (5)  JO L 357, 31.12.2002, p. 72.


title: 2007/7/CE,Euratom: Decizia reprezentanților guvernelor statelor membre ale Uniunii Europene din 1 ianuarie 2007 de numire a unor judecători la Curtea de Justiție a Comunităților Europene

text:
               4.1.2007

               RO

               Jurnalul Oficial al Uniunii Europene

               L 1/18

      DECIZIA REPREZENTANȚILOR GUVERNELOR STATELOR MEMBRE ALE UNIUNII EUROPENE

   din 1 ianuarie 2007
   de numire a unor judecători la Curtea de Justiție a Comunităților Europene
   (2007/7/CE, Euratom)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul de instituire a Comunității Europene, în special articolul 223,
   având în vedere Tratatul de instituire a Comunității Europene a Energiei Atomice, în special articolul 139,
   având în vedere Actul privind condițiile de aderare la Uniunea Europeană a Republicii Bulgaria și a României și adaptările tratatelor pe care se întemeiază Uniunea Europeană, în special articolul 46 alineatul (1) și alineatul (2) primul paragraf,
   întrucât:

               (1)

               Articolul 46 alineatul (1) și alineatul (2) primul paragraf din actul de aderare menționat anterior prevede numirea a doi judecători la Curtea de Justiție. Mandatul unuia dintre acești judecători expiră la 6 octombrie 2009. Judecătorul respectiv este desemnat prin tragere la sorți. Mandatul celuilalt judecător expiră la 6 octombrie 2012.

               (2)

               Se impune, prin urmare, numirea, în conformitate cu articolul menționat anterior și după efectuarea tragerii la sorți prevăzute de acesta, a încă doi judecători la Curtea de Justiție a Comunităților Europene,

         DECID:
   Articolul 1
   Doamna Camelia Toader se numește în calitatea de judecător la Curtea de Justiție a Comunităților Europene pentru perioada 1 ianuarie 2007-6 octombrie 2009.
   Articolul 2
   Domnul Alexander Arabadjiev se numește în calitatea de judecător la Curtea de Justiție a Comunităților Europene pentru perioada 1 ianuarie 2007-6 octombrie 2012.
   Articolul 3
   Prezenta decizie intră în vigoare la 1 ianuarie 2007.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 ianuarie 2007.

            Președintele

         W. SCHÖNFELDER


title: Cerere privind ridicarea imunității lui Massimo D'Alema #Decizia Parlamentului European din 18 noiembrie 2008 privind cererea de ridicare a imunității dlui Massimo D’Alema (2008/2298(IMM))

text:
               22.1.2010

               RO

               Jurnalul Oficial al Uniunii Europene

               CE 16/77

         Cerere privind ridicarea imunității lui Massimo D'Alema
   P6_TA(2008)0538
   Decizia Parlamentului European din 18 noiembrie 2008 privind cererea de ridicare a imunității dlui Massimo D'Alema (2008/2298(IMM))
   (2010/C 16 E/20)

      Parlamentul European,

               —

               având în vedere cererea de ridicare a imunității dlui D'Alema, transmisă de Parchetul de pe lângă Tribunalul Milano la data de 30 mai 2008, și comunicată în ședință plenară la 16 iunie 2008,

               —

               având în vedere articolul 10 din Protocolul privind privilegiile și imunitățile Comunităților Europene, din 8 aprilie 1965, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Comunităților Europene din 12 mai 1964 și din 10 iulie 1986 (1),

               —

               având în vedere articolul 6 și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A6–0422/2008),

         1.   hotărăște să nu autorizeze utilizarea interceptărilor telefonice în cauză și să nu ridice imunitatea dlui Massimo D'Alema,
   2.   încredințează Președintelui sarcina de a transmite imediat prezenta decizie, precum și raportul comisiei competente autorităților italiene competente.

      (1)  Cauza 101/63, Wagner/Fohrmann și Krier, Rec. 1964, p. 383, și cauza 149/85, Wybot/Faure și alții, Rec. 1986, p. 2391.


title: Decizia (UE) 2017/192 a Consiliului din 8 noiembrie 2016 privind încheierea unui protocol la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește participarea Croației ca parte contractantă ca urmare a aderării sale la Uniunea Europeană

text:
               4.2.2017

               RO

               Jurnalul Oficial al Uniunii Europene

               L 31/1

         DECIZIA (UE) 2017/192 A CONSILIULUI
   din 8 noiembrie 2016
   privind încheierea unui protocol la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește participarea Croației ca parte contractantă ca urmare a aderării sale la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (6) litera (a) și cu articolul 218 alineatul (8) al doilea paragraf,
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2014/122/UE a Consiliului (2), Protocolul la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, pentru a se ține seama de aderarea Republicii Croația la Uniunea Europeană a fost semnat la 4 martie 2016, sub rezerva încheierii sale la o dată ulterioară.

               (2)

               Protocolul ar trebui să fie încheiat în numele Uniunii Europene și al statelor sale membre,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii Europene și a statelor membre ale acesteia, Protocolul la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor în ceea ce privește participarea Croației ca parte contractantă ca urmare a aderării sale la Uniunea Europeană (3).
   Articolul 2
   Președintele Consiliului desemnează persoana împuternicită să efectueze, în numele Uniunii Europene și al statelor membre ale acesteia, notificarea prevăzută la articolul 6 din protocol, pentru a exprima consimțământul Uniunii Europene și al statelor membre ale acesteia de a-și asuma obligații în temeiul protocolului (4).
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 noiembrie 2016.

            Pentru Consiliu

            Președintele

         P. KAŽIMÍR

      (1)  Aprobarea din 14 septembrie 2016 (nepublicată încă în Jurnalul Oficial).

      (2)  Decizia 2014/122/UE a Consiliului din 11 februarie 2014 privind semnarea, în numele Uniunii Europene și a statelor membre ale acesteia, a unui protocol la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește participarea Croației ca parte contractantă ca urmare a aderării sale la Uniunea Europeană (JO L 69, 8.3.2014, p. 2).

      (3)  Textul Protocolului a fost publicat în Jurnalul Oficial al Uniunii Europene (JO L 31, 4.2.2017, p. 3).

      (4)  Data intrării în vigoare a Protocolului se va publica în Jurnalul Oficial al Uniunii Europene de către Secretariatul General al Consiliului.


title: Decizia Consiliului 2014/508/PESC din 30 iulie 2014 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               30.7.2014

               RO

               Jurnalul Oficial al Uniunii Europene

               L 226/23

         DECIZIA CONSILIULUI 2014/508/PESC
   din 30 iulie 2014
   de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 3 alineatul (1),
   întrucât:

               (1)

               La 17 martie 2014, Consiliul a adoptat Decizia 2014/145/PESC.

               (2)

               Având în vedere gravitatea situației din Ucraina, Consiliul consideră că ar trebui adăugate și alte persoane și entități pe lista persoanelor, entităților și organismelor care fac obiectul măsurilor restrictive, prevăzută în anexa la Decizia 2014/145/PESC.

               (3)

               Prin urmare, anexa la Decizia 2014/145/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Persoanele și entitățile enumerate în anexa la prezenta decizie se adaugă pe lista prevăzută în anexa la Decizia 2014/145/PESC.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 30 iulie 2014.

            Pentru Consiliu

            Președintele

         S. GOZI

      (1)  JO L 78, 17.3.2014, p. 16.

      ANEXĂ
      LISTA PERSOANELOR ȘI ENTITĂȚILOR MENȚIONATĂ LA ARTICOLUL 1
      Persoane

                  Nume

                  Date de identificare

                  Motive

                  Data includerii pe listă

                  1.

                  Alexey Alexeyevich GROMOV

                  Data nașterii: 31.5.1960 la Zagorsk (Sergiev Posad)

                  În calitatea de prim-șef adjunct al Statului Major al Administrației Prezidențiale, este responsabil de transmiterea de instrucțiuni către entități ale mass-mediei ruse în vederea prezentării unei poziții favorabile separatiștilor din Ucraina și anexării Crimeei, sprijinind astfel destabilizarea Ucrainei de Est și anexarea Crimeei.

                  30.7.2014

                  2.

                  Oksana TCHIGRINA
                  Оксана Чигрина

                  Purtător de cuvânt al așa-numitului „guvern” al așa-numitei „Republici Populare Lugansk”, care a a făcut declarații, justificând, printre altele, doborârea unei aeronave militare ucrainene, cu luarea de ostatici, cu activitățile de luptă ale grupurilor înarmate ilegale, care au subminat, în consecință, integritatea teritorială, suveranitatea și unitatea Ucrainei.

                  30.7.2014

                  3.

                  Boris LITVINOV
                  Борис Литвинов

                  Începând cu 22 iulie, președinte al așa-numitului „Consiliu Suprem” al așa-numitei „Republici Populare Donețk”, care a fost inițiatorul politicilor și organizării referendumului ilegal care a condus la proclamarea așa-numitei „Republici Populare Donețk”, ceea ce a reprezentat o încălcare a integrității teritoriale, a suveranității și a unității Ucrainei.

                  30.7.2014

                  4.

                  Sergey ABISOV

                  Data nașterii: 27.11.1967

                  Acceptând numirea sa în calitate de așa-numit „Ministru de Interne al Republicii Crimeea” de către Președintele Rusiei (Decretul nr. 301) la 5 mai 2014 și, prin acțiunile sale în calitate de așa numit „Ministru de Interne”, a subminat integritatea teritorială, suveranitatea și unitatea Ucrainei.

                  30.7.2014

                  5

                  Arkady Romanovich ROTENBERG

                  Data nașterii: 15.12.1951 la Leningrad (Sankt Petersburg)

                  Dl Rotenberg este o cunoștință veche a președintelui Putin și fostul partner de judo al acestuia.
                  Dl Rotenberg și-a dezvoltat averea în timpul mandatului președintelui Putin. A fost favorizat de decidenții ruși la atribuirea unor contracte importante de către statul rus sau de către întreprinderi de stat ruse. În special, societăților acestuia le-au fost acordate mai multe contracte deosebit de rentabile pentru pregătirea Jocurilor Olimpice de la Soci.
                  Este acționar principal la Giprotransmost, o societate căreia i-a fost atribuit un contract de achiziții publice de către o socitetate de stat rusă pentru a întocmi studiul de fezabilitate pentru construcția unui pod între Rusia și Republica Autonomă Crimeea, ilegal anexată, consolidând astfel integrarea acesteia în Federația Rusă care, la rândul său, subminează în continuare integritatea teritorială a Ucrainei.

                  30.7.2014

                  6.

                  Konstantin Valerevich MALOFEEV
                  Константин Валерьевич Малофеев

                  Data nașterii: 3.7.1974 la Puschino

                  Dl Malofeev are legături strânse cu separatiștii ucraineni din Ucraina de Est și Crimeeea. Este un fost angajator al dlui Borodai, așa-numitul prim-ministru al așa-numitei „Republici Populare Donețk” și s-a întâlnit cu dl Aksyonov, așa-numitul prim-ministru al așa-numitei „Republici Crimeea” în timpul perioadei procesului de anexare a Crimeei. Guvernul ucrainean a deschis o anchetă penală privind presupusul sprijin material și financiar acordat separatiștilor.
                  În plus, a făcut o serie de declarații publice de sprijinire a anexării Crimeei și a încorporării Ucrainei în Rusia și, în special, a declarat în iunie 2014 că „Nu se poate încorpora întreaga Ucraină în Rusia. Estul (Ucrainei) poate”.
                  Prin urmare, dl Malofeev acționează în sprijinul destabilizării Ucrainei.

                  30.7.2014

                  7.

                  Yuriy Valentinovich KOVALCHUK
                  Юрий Валентинович Ковальчук

                  Data nașterii: 25.7.1951 la Leningrad (Sankt Petersburg)

                  Dl Kovalchuk este o veche cunoștință a președintelui Putin. Este cofondatorul așa-numitei Ozero Dacha, o societate cooperativă care reunește un grup influent de persoane în jurul președintelui Putin.
                  Beneficiază de legături cu factorii de decizie ruși. Este președintele și cel mai mare acționar al Bank Rossiya, din acțiunile căreia deținea în 2013 circa 38 %, bancă considerată banca personală a înalților oficiali ai Federației Ruse. De la anexarea ilegală a Crimeei, Bank Rossiya a deschis filiale pe întreg teritoriul Crimeei și al Sevastopolului, consolidând astfel integrarea acestora în Federația Rusă.
                  În plus, Bank Rossiya are interese importante în Grupul național al mass-media care, la rândul său, controlează televiziunile care sprijină în mod activ politicile guvernului rus de destabilizare a Ucrainei.

                  30.7.2014

                  8.

                  Nikolay Terentievich SHAMALOV
                  Николай Терентьевич Шамалов

                  Data nașterii: 24.1.1950

                  Dl Shamalov este o veche cunoștință a președintelui Putin. Este cofondatorul așa-numitei Ozero Dacha, o societate cooperativă care reunește un grup influent de persoane în jurul președintelui Putin.
                  Beneficiază de legături cu factorii de decizie ruși. Este al doilea acționar în ordinea importanței al Bank Rossiya, din acțiunile căreia deținea în 2013 circa 10 %, bancă considerată banca personală a înalților oficiali ai Federației Ruse. De la anexarea ilegală a Crimeei, Bank Rossiya a deschis filiale pe întreg teritoriul Crimeei și al Sevastopolului, consolidând astfel integrarea acestora în Federația Rusă.
                  În plus, Bank Rossiya are interese importante în Grupul național al mass-media care, la rândul său, controlează televiziunile care sprijină în mod activ politicile guvernului rus de destabilizare a Ucrainei.

                  30.7.2014

      Entități

                  Nume

                  Date de identificare

                  Motive

                  Data includerii pe listă

                  1.

                  SOCIETATEA PE ACȚIUNI CONCERN ALMAZ-ANTEY (alias ALMAZ-ANTEY CORP; alias ALMAZ-ANTEY DEFENSE CORPORATION; alias ALMAZ-ANTEY JSC)

                  41 ul.Vereiskaya, Moscow 121471, Russia;
                  Site internet: almaz-antey.ru;
                  Adresă e-mail antey@almaz-antey.ru

                  Almaz-Antei este o societate de stat rusă. Aceasta produce armament antiaerian, inclusiv rachete sol-aer pe care le furnizează armatei ruse. Autoritățile ruse au furnizat armament greu separatiștilor din Ucraina de Est, contribuind la destabilizarea Ucrainei. Aceste arme sunt utilizate de separatiști, inclusiv pentru doborârea aeronavelor. În calitate de societate de stat, Almaz-Antei contribuie, prin urmare, la destabilizarea Ucrainei.

                  30.7.2014

                  2.

                  DOBROLET alias DOBROLYOT
                  Добролет/Добролёт

                  Codul operatorului de transport aerian QD
                  International Highway, House 31, building 1, 141411 Moscow
                  141411, Москва г, Международное ш, дом 31, строение 1
                  Website: www.dobrolet.com

                  Dobrolet este o filială a unei companii aeriene de stat ruse. De la anexarea ilegală a Crimeei, Dobrolet a operat până în prezent zboruri exclusiv între Moscova și Simferopol. În consecință, facilitează integrarea în Federația Rusă a Republicii Autonome Crimeea, anexată ilegal, și subminează suveranitatea și integritatea teritorială a Ucrainei.

                  30.7.2014

                  3.

                  RUSSIAN NATIONAL COMMERCIAL BANK

                  Licență a Băncii Centrale a Rusiei nr. 1354
                  Federația Rusă, 127 030 Moscova, strada Krasnoproletarskaya 9/5.

                  După anexarea ilegală a Crimeei, Banca Națională Comercială Rusă (RNCB) a intrat în proprietatea exclusivă a așa-numitei „Republici Crimeea”. A devenit actorul principal pe piață, înaintea anexării nefiind prezentă în Crimeea. Prin cumpărarea sau preluarea unor filiale ale unor bănci care se rătrăgeau din Crimeea, RNCB a sprijinit material și financiar acțiunile guvernului rus de integrare a Crimeei în Federația Rusă, subminând astfel integritatea teritorială a Ucrainei.

                  30.7.2014


title: Decizia (UE, Euratom) 2016/2160 a Parlamentului European din 27 octombrie 2016 privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2014

text:
               8.12.2016

               RO

               Jurnalul Oficial al Uniunii Europene

               L 333/66

         DECIZIA (UE, Euratom) 2016/2160 A PARLAMENTULUI EUROPEAN
   din 27 octombrie 2016
   privind descărcarea de gestiune pentru execuția bugetului întreprinderii comune europene pentru ITER și pentru dezvoltarea energiei de fuziune aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2014,

               —

               având în vedere Raportul Curții de Conturi privind conturile anuale ale întreprinderii comune europene pentru ITER și pentru dezvoltarea energiei de fuziune pentru exercițiul financiar 2014, însoțit de răspunsul întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2014 (05587/2016 – C8-0052/2016),

               —

               având în vedere Decizia sa din 28 aprilie 2016 (3) de amânare a deciziei de descărcare de gestiune pentru exercițiul financiar 2014, precum și răspunsurile directorului întreprinderii comune europene pentru ITER și pentru dezvoltarea energiei de fuziune,

               —

               având în vedere articolul 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (5), în special articolul 5 alineatul (3),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (6),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7),

               —

               având în vedere articolul 94 și anexa V la Regulamentul său de procedură,

               —

               având în vedere Al doilea raport al Comisiei pentru control bugetar (A8-0275/2016),

               1.

               acordă directorului întreprinderii comune europene pentru ITER și pentru dezvoltarea energiei de fuziune descărcarea de gestiune pentru execuția bugetului întreprinderii comune aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 422, 17.12.2015, p. 33.

      (2)  JO C 422, 17.12.2015, p. 34.

      (3)  JO L 246, 14.9.2016, p. 438.

      (4)  JO L 298, 26.10.2012, p. 1.

      (5)  JO L 90, 30.3.2007, p. 58.

      (6)  JO L 357, 31.12.2002, p. 72.

      (7)  JO L 328, 7.12.2013, p. 42.